NELJANDA KOOSSEISU

OTSUS

Haapsalu,								29. oktoober 2004 nr 143

Vara võõrandamine
(Ranna tee 2a, Haapsalu)

Arvestades traditsioonilise ettevõtluse arengu soodustamist, AS HEAL avaldust 07.10.2004, Vestman Kinnisvara AS eksperthinnangut nr 088-04 ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.4, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, § 34 lg 3, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Võõrandada Haapsalu linna omandis olev hoonestamata kinnistu, mida iseloomustavad järgmised tunnused:
-	kinnistu registriosa number 19069;
-	katastriüksuse aadress Ranna tee 2a, Haapsalu linn, Läänemaa;
-	katastriüksuse number 18301:016:0027;
-	katastriüksuse pindala 2994 m2;
-	maasihtotstarve ärimaa;
-	maa maksustamishind 104 800 krooni;
müüa hinnaga 390 000 Eesti krooni aktsiaseltsile Heal (registrinumber 10075401, asukoha aadress Ranna tee 2, 90403 Haapsalu).

2.	Kinnistu hind Eesti kroonides tuleb punktis 1 nimetatud ostjal tasuda ja kanda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma kolme pangapäeva jooksul peale ostu-müügi lepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu kinnistu ostu-müügilepingu vormistamise eest maksab kinnistu Ostja.

4.	Kinnistu, Ranna tee 2a, Haapsalu, Läänemaa müügi korraldajaks määrata Haapsalu Linnavalitsus ja volitada linna nimel ostu-müügilepingule alla kirjutama linnapea Teet Kallasvee.

5.	Otsus teha teatavaks aktsiaseltsile Heal (Ranna tee 2, 90503 Haapsalu) otsuse koopia väljastamisega posti teel.

6.	Otsus avalikustada väljapanekuga Haapsalu Linnavolikogu Kantseleis.

7.	Otsus jõustub teatavakstegemisest.

8.	Käesoleva otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees